open-index/open-wikipedia-markdown huggingface dataset:
Google Suggest

**Google Suggest** (eller *Google Foreslå*) er en søkemotor utviklet av Google som foreslår søkeord automatisk. Dersom man taster inn bokstaven *A* vil søkemotoren vise forslag til ord som begynner med *A*, rangert etter hvor etterspurt ordet er. Dette kan hjelpe på mange måter, for eksempel kan det bety at brukeren kommer på hvordan et ord staves, eller finner noe nytt  som vil være bedre. I tillegg vises hvor mange treff som ordet gir på forhånd.

## Se også
*Google

## Eksterne lenker
* Google suggest
Google Toolbar

**Google Toolbar** (Eller *Google verktøylinje*) var produsert av Google og er et tillegg til Internet Explorer eller Firefox sin verktøylinje. Denne kan blant annet blokkere *[[Popup-vinduer]]* fra å åpne seg. Videre gir den lett tilgang til Google-søkemotoren på toppen av verktøylinja slik at man slipper å besøke Googles nettsider for å søke.

## Eksterne lenker
*
Arak

**Arak** kan bety:
* Arak (Iran), en by i Sentral-Iran
* Arak (brennevin), en alkoholholdig drikk fremstilt av druer og anis
Google Maps

**Google Maps** (eller *Google Kart*) er et nettsted og en app fra Google der man kan se på kart og satellittbilder fra hele verden. Mange områder har i tillegg 3D-data, slik at man kan snu seg rundt og se på formene til landskapet. I tett befolkede områder kan man i tillegg se formene på de inviduelle husene. Bildene av norske byer er basert på flyfoto, mens landskapene er satellittbilder. 

Tjenesten har i tillegg et omfattende bibliotek med 360-graders gatebilder. Brukere kan "kjøre" rundt i gatene, og se seg om ved å panorere bildet. Tjenesten kalles Street View, og er tilgjengelig både på PC og på mobil. StreetView har stort sett dekning over hele norge.  Ofte er det gjort flere opptak av samme gate, med noen års mellomrom. Dette gir brukere muligheten til å hoppe frem og tilbake i tid. 

## Google Transit

Google Transit er en del av Google Maps og tilbyr bl.a. ruteplanlegging for kolletivtrafikk. Tjenesten har vært tilgjengelig siden 2005. I 2011 begynte tjenesten å få dekning i Norge, først i Rogaland og så for NSBs strekninger. I 2012 vedtok bystyret i Oslo at Oslo skulle få dekning. Dette skjedde på bakgrunn av en underskriftskampanje fra 2010. Ruteforslag for Oslo og Akershus ble tilgjengelig i løsningen i april 2013.

## Se også
*Google
*Google Earth
*OpenStreetMap
*Argleton

## Referanser


## Eksterne lenker
* 
* Google maps (trafikk)
* Google maps (satellitt, sentrert over Norge)
Konsistoriet juni 1979

**Konsistoriet juni 1979** var det første konsistorium hvor pave Johannes Paul II kreerte kardinaler. Det ble holdt 30. juni 1979 i Vatikanet. 

Det ble kreert femten kardinaler, hvorav en *in pectore*, det vil si at hans navn ble holdt hemmelig. Ved konsistoriet juni 1991 ble det annonsert at dette var Ignatius Kung Pin-mei fra Folkerepublikken Kina.

## Kilder
* John Paul II (1978-2005) &ndash; ''The Cardinals of the Holy Roman Church'' , besøkt 18. november 2015
Google Desktop

**Google Desktop** var en tjeneste utviklet og lansert av internettselskapet Google. Brukeren kunne anvende Google Desktop til å søke etter innhold på sin egen PC. 

Den kunne søke i loggene til flere typer programvare, deriblant Outlook Express, Microsoft Word, Microsoft Excel, Microsoft PowerPoint, Internet Explorer, PDF-filer, bilder, Mozilla Firefox og  Mozilla Thunderbird. 

Tjenesten ble avviklet i september 2011.

## Se også
*Google

## Referanser


## Eksterne lenker
*
Google Bilder

**Google Bilder** (også kalt **Google Bildesøk**; engelsk: *Google Images*) er Googles søkemotor for bilder, og er tilgjengelig sammen med Google Søk. Bildesøkemotoren ble introdusert 12. juli 2001 på grunn av en høy pågang av internettbrukere som så etter bilder av en grønn Versace-kjole som Jennifer Lopez gikk med i løpet av Grammy-utdelingen i februar 2000.

Google har lagret mer en 880 millioner forminskede versjoner av bilder på sine filtjenere som søkemotoren søker i. Nøkkelordene for bildesøket er både filnavnene til bildene, lenketekster som peker til bildene og tekst som står ved siden av bildet.

Tidlig i 2007 ble det lansert et nytt brukergrensesnitt Google Bilder hvor det meste av informasjonen om et bilde var usynlig helt til man plasserte musepekeren over den forminskede versjon. Etter et par uker ble det gamle brukergrensesnittet gjeninnført.

## Se også
*Picsearch
*Froogle

## Referanser


## Eksterne lenker
*
Google Shopping

**Google Shopping** er Googles søkemotor for netthandel, som ble lansert under navnet **Froogle** i desember 2002. Søkemotoren gjør det mulig for kunder å søke på produkter på flere forskjellige nettbutikker og sammenligne priser.

## Referanser


## Eksterne lenker
*
Mohammed Daoud Khan

**Sardar Mohammed Daoud Khan** (1909–1978) var en pashto statsmann og president av Republikken Afghanistan fra 1973 til han ble myrdet i 1978 i en revolusjon ledet av det afghanske kommunistpartiet.

17. juli 1973 tok Daoud makten fra sin fetter kong Mohammed Zahir Shah og proklamerte Afghanistan som republikk. 

Daoud er kjent for sin endringspolitikk, særlig når det gjelder kvinners rettigheter, og for å sette i gang to femårs moderniseringsplaner (1956–1961 og 1962–1967 da han var statsminister under kong Zahir og en sjuårsplan i 1976 da han var president. Mye av hjelpen til disse planene kom fra Sovjetunionen.

Daoud og de fleste av hans familie ble myrdet 28. april 1978, dagen etter at den marxistiske revolusjonen som etablerte Afghanistans demokratiske Republikk startet.

## Referanser
Boone Carlyle

**Boone Carlyle** er en fiktiv figur i den amerikanske TV-serien *[[Lost]]*, en seire som fortalte om en rekke overlevende etter en flystyrt på en mystisk øy i Stillehavet. Boone, som ble spilt av Ian Somerhalder, er introdusert allerede i første episode som stebroren av en annen overlevende i krasjet, Shannon Rutherford (spilt av Maggie Grace). Han forsøker å bidra så mye som han kan med å bedre levevilkårene til de overlevende og blir til sist tatt hånd om av John Locke som en farsfigur (spilt av Terry O'Quinn).

Ulikt mange av de andre figurene i serien i løpet av den første sesongen, som fikk sin rolle omskrevet basert på skuespillerne selv, var Boone hovedsakelig den samme figuren gjennom hele produksjonen fra planleggingen og til filmingen. Hans rolle ble generelt godt tatt imot av filmkritikere og fans. *[[USA Today]]* beskrev ham som en «umoden, privilegert ung mann som streber etter modenhet.» Han rolle ble dog tatt livet av da han dør fra skader etter å ha styrtet i et (annet) fly.

## Referanser


## Se også
*Liste over rollefigurer i Lost

## Eksterne lenker
* «Boone Carlyle» på *Lost Wiki*
Louise Windsor

**Louise Mountbatten-Windsor** (født **Louise Alice Elizabeth Mary**; 2003) er et medlem av den britiske kongefamilien. 

Hun er datter av prins Edward, som er dronning Elizabeths yngste sønn, og av hertuginne Sophie. Louise er nummer 16 i arvefølgen til den britiske tronen.

Louise omtales formelt som *[[lady]]*. Det har vært diskusjon rundt dronningens valg av Louises tittel, ettersom hun egentlig skulle hatt tittelen *Hennes Kongelige Høyhet Prinsesse Louise av Wessex*, på samme måte som Andrew Mountbatten Windsors døtre er prinsesser. Det har likevel ikke blitt gjort noen endring av tittelen.

## Referanser
Walt Lloyd

**Walter «Walt» Lloyd** er en fiktiv figur som ble spilt av skuespilleren Malcolm David Kelley i den amerikanske TV-serien *[[Lost]]*. Denne serien følger livene til over førti overlevende etter et flykrasj på en mystikk øy i Stillehavet. Walt er introdusert i første episode. Han er den 10 år gamle sønnen til Michael Dawson (spilt av Harold Perrineau).

Walt opptrer i over tretti episode av Lost, hovedsakelig i seriens innledende del, og er deretter mer ujevnt opptreden, og opptrer på nytt i epilogen, «The New Man in Charge». Gjennom hele serien er han kun sønnen til en hovedfigur. Innledningsvis har Walt og Michael et dysfunksjonelt forhold, noe som får Walt til å danne vennskap med andre overlevde som Locke og Sun. Walt forlater øya på en flåte med Michael og to andre overlevende i løpet av episode «Exodus», men blir kidnappet av en gruppe fiendtlige øyboere kjent som «de andre». Walt er deretter løslatt av de andre i episode «Live Together, Die Alone», som hevder at han var «mer enn de kunne håndtere», og han og Michael forlater øya på nytt ved slutten av sesong to.

Da serien opprinnelig ble utviklet hadde manusforfatterne av *Lost* sett for seg at Walt skulle ha overnaturlige evner, slike som eksempelvis å tilkalle ville dyr med telepati, men det ble forkastet senere. Da skuespilleren hadde blitt eldre og han i liten grad kunne framstille en ti år gammel gutt, ble figuren skrevet ut av serien. 

## Referanser


## Se også
*Liste over rollefigurer i Lost

## Eksterne lenker
* «Walt Lloyd» på ''Lostpedia'', en egen wiki for serien
* ''Walt Lloyd'' på *Lost Wikia*
* Promoteringsfoto av Walt Lloyd på *Lost-Media*
Sophie, hertuginne av Edinburgh

**Sophie, hertuginne av Edinburgh** (Sophie Helen, født Rhys-Jones) (født 20. januar 1965 i Oxford) er en britisk hertuginne og medlem av den britiske kongefamilien.

Hun er datter av Christopher Bournes Rhys-Jones og Mary O'Sullivan, og er oppvokst i Kent.

19. juni 1999 giftet Sophie Rhys-Jones seg med prins Edward i St. George's Chapel på Windsor slott. På bryllupsdagen ble brudeparet gitt nye titler. Prins Edward ble *Hans Kongelige Høyhet Prins Edward, jarl av Wessex*, og Sophie ble *Hennes Kongelige Høyhet Grevinnen av Wessex*. Fra 10. mars 2023 er Sophies tittel *Hennes Kongelige Høyhet Hertuginnen av Edinburgh.*

8. november 2003 ble hun mor for første gang, da hun fødte datteren Louise Windsor. Datteren fikk tittelen *lady* som følge av bestemmelsen om at Edward og Sophies barn skulle ha tittelen lord/lady Windsor.

Sophie representerer kongefamilien ved en rekke anledninger, og er høy beskytter for flere organisasjoner.

## Referanser


## Eksterne lenker
* 
* 
*
Nordalliansen

**Nordalliansen** (også kjent som *United Front*) var en paraplyorganisasjon av fraksjoner som hadde som felles mål å fjerne Taliban-regimet som tidligere hadde makten i Afghanistan. Den kjempet mot Taliban, som hadde etablert seg i Kandahar i 1994 og i 1996 hadde erobret mesteparten av Afghanistan. Nordalliansens hovedkvarter var i Mazar-e Sharif.

I november og desember 2001 klarte Nordalliansen å ta tilbake kontrollen over mye av landet, inkludert hovedstaden Kabul. Dette ble gjennomført ved hjelp av massiv amerikansk bombing av Taliban-styrker og militær infrastruktur i løpet av den amerikanskledede koalisjonens angrep på Afghanistan.

Mujahedin-forløperne til Nordalliansen hadde ikke vært i stand til å styre effektivt, i stedet kjempet de seg imellom etter at de tok kontroll over Kabul fra det sovjetiskstøttede regimet i 1992. Disse blodige innbyrdes kampene mellom styrker som var lojale mot president Burhanuddin Rabbani og rivaliserende fraksjoner åpnet veien for Talibans erobringer i 1996.

Mange av alliansens medlemmer var etnisk tadsjiker (dette kan ha vært en grunn til Tadsjikistans vilje til å hjelpe USA i konflikten), usbekere og hazarere – etniske minoriteter i Afghanistan. Fraksjonene i Alliansen besto av medlemmer fra tidligere mujahedin, forskjellige minoritetsgrupper og restene av den tidligere Sovjet-støttede kommunistregjeringen.

Nordalliansen fikk støtte fra India, mens Taliban hadde nære bånd til Pakistan frem til de trakk seg ut på grunn av press og håp om gjeldssletting etter terrorangrepet 11. september 2001.

Den politiske lederen av Alliansen var Burhanuddin Rabbani. Det var flere militære ledere som kontrollerte forskjellige fraksjoner innen Alliansen, inkludert Abdul Rashid Dostum, general Mohammed Fahim og Ismail Khan.

Ahmed Shah Massoud var den øverste militære leder og en viktig politisk figur i Alliansen til hans død etter et attentat 9. september 2001. 

## Referanser
John Locke (Lost)

**John Locke** er en fiktiv figur som ble spilt av Terry O'Quinn i den amerikanske TV-serien *[[Lost]]*. TV-serien forteller om en gruppe overlevende etter en flystyrt på en øde og mystisk øy i Stillehavet og deres kamp mot «de andre». Seriens rollefigur Locke er fått navn etter den engelske filosofen John Locke fra 1600-tallet. I 2007 vant O'Quinn Emmy-prisen for sin framstilling av Locke i *Lost*. Locke var en av de faste figurene i serien.

I den første sesongen av Lost framsto Locke som en middelaldrende, mystisk, intellektuell og stoisk figur med en dragning etter å leve i villmarken og hadde en forkjærlighet for jakt og sporing. Han trodde på mystiske og åndelige forklaringer på hvorfor ting skjedde på øya grunnet det mirakelet, ifølge ham selv, som skjedde med ham selv etter flykrasjet. Hans stoisk og mystiske framtoning, foruten at han også sto fram som en trygg farsfigur for en del av de yngre overlevende på øya, var dominerende for hans rolle og grunnlaget for mange av hans forhold og samhandlinger i showet. 

Bakgrunnshistorien til Locke før han havnet på øya var preget av flere hendelser og hadde flere jobber, og fikk en ulykke som ødela ryggen. I den første episoden sitter han lam i en rullestasjon. Etter flykrasjet oppdager han at han mirakuløst kan gå igjen. På mange måter ble ulykken en positiv vending for Locke og han er derfor ikke like negativ og desperat som de andre.

## Referanser


## Se også
*Liste over rollefigurer i Lost

## Eksterne lenker
* «John Locke» på *Lostpedia*
Hugo Reyes

Hugo «Hurley» Reyes er en fiktiv figur i den amerikanske TV-serien *[[Lost]]*, spilt av den amerikanske skuespilleren Jorge Garcia.

I store deler av serien fungerte den fetladne Hurley som komisk avlastning, men i løpet av seriens utvikling, særlig i den avsluttende sesongen, ble han vist i et mer alvorlig lys. Han tok over som øyas beskytter etter Jack Shephard (spilt av Matthew Fox), deretter ble Benjamin Linus (spilt av Michael Emerson) hans rådgiver, og på samme vis tok Jacob (spilt av Mark Pellegrino) posisjonen til Richard Alpert (spilt av Nestor Carbonell).

Hurley er en ung, overvektig mann som antageligvis er fra Los Angeles-distriktet. Han vant $&nbsp;156&nbsp;000&nbsp;000 i lotto. Han tror at tallene han brukte da han vant i lotto er «forbannede»: etter at han vant, opplever han en masse «ulykker», som begynte med bestefarens død. Han er også overbevist om at det var hans skyld at flyet krasjet på øya. Hans historie involverte hovedsakelig hans mentale sykdom, hans tro på vinnertallene i et lotteri, til de figurene som sto ham nærmest, hans hans kortvarige forhold til Libby (spilt av Cynthia Watros).

Jorge Garcia hadde siden gjesteopptreden i CBS' situasjonskomedie *[[How I Met Your Mother]]* i episode «Blitzgiving» og da med referanse til *Lost*: Når Marshall (spilt av Jason Segel) ber om et tilfeldig telefonnummer roper Jorge Garcias rollefigur ut nummeret 4 8 15 16 23 42, hvilket var den magiske tallrekken i Lost.

## Se også
*Liste over rollefigurer i Lost
Virgilio Noè

**Virgilio Noè** (født 30. mars 1922 i Zelata di Bereguardo, Italia, død 24. juli 2011 i Roma) var kardinal i den katolske kirke.

Etter studier i filosofi og teologi ble han presteviet i 1944 og arbeidet som ungdomssjelesørger i Pavia. Han tok doktorgraden i kirkehistorie mellom 1948 og 1952 ved det pavelige universitetet Gregoriana. Deretter virket han som studentprest, *[[spiritual]]* og dosent i Pavia og Tortona, samt som president for liturgikommisjonen i sitt hjembispedømme. Mellom 1964 og 1969 ledet han Institutum Liturgicum Pastorale og underviste ved det pavelige liturgiske instituttet St. Anselm i Roma.

I 1969 ble han utnevnt til undersekretær for den nyopprettede kongregasjonen for liturgi. Samtidig overtok han sjelesorgen for den pavelige garde. I 1982 ble han erkebiskop og sekretær for kongregasjonen for sakramentene og liturgien. I 1991 ble han kardinal.

Etter å ha passert 80 år og hadde han ikke lenger stemmerett ved konklavet 2005. Noè døde 24. juli 2011 i Roma, 89 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Virgilio Noè*
## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Burhanuddin Rabbani

**Burhanuddin Rabbani** (født 1940 i Badakhshan i Nord-Afghanistan, død 20. september 2011) var en afghansk politiker og krigsherre. Han var leder for det islamistiske partiet Jamiat-e Islami fra 1972, og var en fremstående *[[mujahedin]]*-leder under den afghansk-sovjetiske krig (1979&ndash;1989). Etter mujahedins seier i den afghanske borgerkrigen i 1992 var han president i Den islamske staten Afghanistan fram til Taliban tok makten i 1996. Han var deretter leder for den såkalte Nordalliansen, en koalisjon av væpnede grupper som kjempet mot Taliban-regimet, fram til den amerikanske invasjonen i 2001, og var også interimpresident en kort periode i 2001. I 2011 ble han drept av selvmordsbomber fra Taliban. 

## Liv og virke
Rabbani var en etnisk tadsjiker.

Rabbani studerte islamsk juss og teologi i fire år ved universitetet i Kabul, hvor han gikk ut i 1963 og kort tid senere fikk jobb som professor. Senere studerte han ved Al-Azharuniversitetet i Kairo, der han utviklet nære bånd til lederskapet i Det muslimske brorskap. Ved universitetet i Kairo tok han høyere grads eksamen i islamsk filosofi. Rabbani returnerte til Afghanistan i 1968. 

I Afghanistan ble han i 1972 leder av det islamistiske partiet Jamiat-e Islami. I 1974 ble han forsøkt arrestert da afghansk politi tok seg inn på Universitetet i Kabul. Han klarte, med hjelp fra studenter, å rømme til landsbygda. I 1975 prøvde han seg på et mislykket kupp mot president Mohammed Daoud Khan i den daværende Republikken Afghanistan, noe som førte til at han var nødt til å flykte til Pakistan.

Etter Saur-revolusjonen i 1978 returnerte han til Afghanistan for å kjempe mot den pro-sovjetiske regjeringen og, mellom 1979 og 1989, de sovjetiske styrkene. Rabbanis gruppe, Jamiat-e Islami, var en av de største mujahedin-fraksjonene. Etter at mujahedin nedkjempet den pro-sovjetiske Najibullah-regjeringen i 1992 ble han utnevnt til president av Afghanistans Islamske Råd (og dermed leder av landet). Men det brøt raskt ut borgerkrig igjen mellom forskjellige fraksjoner av *mujahedin*, og Kabul ble erobret av Taliban i 1996. 

Rabbani satte opp hovedkvarter i den nordlige afghanske byen Faizabad og ledet, med støtte fra Iran og India, en av fem fraksjoner som kjempet mot Taliban under Talibanregimet, og som til sammen kalles Nordalliansen.

Rabbani var fremdeles anerkjent som leder av Afghanistan av FN og de fleste land i løpet av Taliban-regimet. Da den amerikansk-ledede koalisjonen fjernet Taliban i 2001, gjenerobret Rabbani hovedstaden og erklærte seg som Afghanistans legitime leder. Han ga makten formelt over til et interimsstyre ledet av Hamid Karzai 22. desember 2001. I 2004 var han tilstede da president Hamid Karzai formelt ble innsatt som Afghanistans presodemt og han satt som leder for partiet Afghanistans nasjonale front.

Rabbani var frem til sin død leder av Afghanistans Høye Fredsråd, som ble dannet i 2010 for å initiere fredssamtaler med Taliban og andre opptørsgrupper.

Rabbani ble drept i et selvmordsangrep i september 2011. En afghaner i Taliban stod bak angrepet. Talibaneren hadde en bombe gjemt inni sin turban.

## Referanser
Sibylla av Sverige

**Sibylla av Sverige** (Sibylla Calma Marie Alice Bathildis Feodora) (1908–1972) var en tyskfødt svensk prinsesse som også hadde tittelen hertuginne av Västerbotten. Hun var mor til Kong Carl XVI Gustaf av Sverige. 

Hun ble født som Hennes Høyhet Prinsesse Sibylla av Sachsen-Coburg-Gotha, hertuginne av Sachsen, prinsesse av Storbritannia og Irland. Hun var datter av hertug Leopold Karl Edvard George Albert av Sachsen-Coburg-Gotha og prinsesse Victoria Adelheid Helene Luise Marie Friedericke av Schleswig-Holstein-Sonderburg-Glücksburg.

Den 16. juni 1932 ble hun forlovet med Sveriges Gustav Adolf. De giftet seg borgerlig i slottet Veste Coburg i Coburg den 19. oktober 1932 og kirkelig den 20. oktober i Sankt Moritz Kirke i Coburg.

Den 26. januar 1947 omkom arveprins Gustaf Adolf i en flyulykke, og prinsesse Sibylla ble enke. Hun døde i 1972, 64 år gammel.

## Familie
Arveprinsparet fikk fem barn:
* Prinsesse Margaretha (f. 1934)
* Prinsesse Birgitta (1937–2024)
* Prinsesse Désirée (1938–2026)
* Prinsesse Christina (f. 1943)
* Kong Carl XVI Gustaf (f. 1946)

## Referanser
Konsistoriet februar 1983

**Konsistoriet februar 1983** var det andre konsistorium hvor pave Johannes Paul II kreerte kardinaler. Det ble holdt 2. februar 1983 i Vatikanet, og det ble kreert 18 kardinaler. Antallet kardinaler kreert av Johannes Paul II kom dermed opp i 33. 

## Kilder
* John Paul II (1978-2005) &ndash; ''The Cardinals of the Holy Roman Church'' , besøkt 18. november 2015
Birgitta av Sverige

:*Se også [[Birgitta av Vadstena]], som kan omtales som Birgitta av Sverige.*

**Birgitta av Sverige**, *Birgitta Ingeborg Alice*, (1937–2024) var en svensk prinsesse.

Hun var datter av arveprins Gustav Adolf av Sverige og prinsesse Sibylla av Sachsen-Coburg-Gotha, og søster av kong Carl XVI Gustaf. 

15. desember 1960 forlovet hun seg med prins Johann Georg av Hohenzollern. De giftet seg borgerlig på Stockholms slott 25. mai 1961 og kirkelig på slottet Sigmaringen 31. juli 1961.

De fikk tre barn:
* Prins Carl Christian av Hohenzollern (f. 1962)
* Prinsesse Désirée av Hohenzollern (f. 1963)
* Prins Hubertus av Hohenzollern (f. 1966)

Ekteparet bodde i München, men ble separert. Prinsesse Birgitta bosatte seg på Mallorca. 

Prinsessens store interesse var golf. Det finnes en egen golfkonkurranse oppkalt etter henne.

Prinsessen var etter hvert den eneste av kong Carl XVI Gustafs søstre som ble regnet som medlem av kongehuset, og hun representerte derfor den svenske kongefamilien til en viss grad, blant annet ved å delta i feiringen av Lucia-dagen på Mallorca hvert år. Prinsesse Birgitta ble tiltalt som kongelig høyhet.

Hun døde 4. desember 2024 på Mallorca, der hun bodde de siste årene.

## Referanser
Lene Elise Bergum

**Lene Elise Bergum** (født 19. november 1971 i Kristiansand) er en norsk skuespiller.

Gjennombruddet som skuespiller kom med rollen som Lene i filmen *[[Hodet over vannet]]* (1993), som det senere ble laget en Hollywood-versjon av, med Cameron Diaz i hovedrollen.

Bergum hadde rollen som Camilla i komiserien *[[Tre på toppen]]* på TVNorge i 1997. Hun er også kjent fra rollen som Alexandra «Alex» Kvamme i såpeserien *[[Hotel Cæsar]]* på TV 2. Hun spilte i serien fra 1998 til 2001, gjorde comeback i 2004 og forlot intrigehotellet på nytt i mai 2004. Hun hadde også rollen som Anita i TV 2-serien *[[Far og sønn]]* i 2002.

I 2005 var hun norsk deltager i den skandinaviske TV-produksjonen *[[Robinsonekspedisjonen#Robinson VIP|Robinson VIP]]*, sammen med Ole Klemetsen, Janne Rønningen, Gry Jannicke Jarlum og Jan Simonsen. Vinteren 2018 var hun deltaker på Farmen Kjendis på TV2.

## Roller

## Referanser


## Eksterne lenker
*
Bell AH-1 Cobra

:*Se også [[Cobra (andre betydninger)]]*

**AH-1 Cobra** er et kamphelikopter produsert av Bell Helicopter Textron og ble først produsert i 1967. Den var en videreutvikling av UH-1 Huey-helikopteret, da det amerikanske forsvaret trengte et helikopter som kunne beskytte troppetransporthelikoptrene under landing. I starten ble Huey-helikoptre, med maskinkanoner og raketter montert på siden av helikopteret, brukt til dette formålet. Men på grunn av den ekstra vekten var de mye tregere enn troppetransporthelikoptrene. Nå har den amerikanske hæren avskaffet cobrahelikoptrene til fordel for AH-64 Apache, men den er fremdeles i bruk i det amerikanske marineinfanteriet.

Cobrahelikoptre ble også eksportert til Iran, før sjahens fall. Israel har også et stort antall Cobra.

## Land som bruker AH-1 Cobra

USA, Bahrain, Iran, Israel, Japan, Jordan, Sør-Korea, Pakistan, Taiwan, Thailand, Tyrkia. 

## Referanser


## Litteratur
* Bernstein, Jonathan. *US Army AH-1 Cobra Units in Vietnam (Osprey Combat Aircraft #41)*. Oxford, UK: Osprey Publishing Limited, 2003. .
* Bishop, Chris. *Huey Cobra Gunships*. Oxford, UK: Osprey Publishing Limited, 2006. .
* Donald, David. *The Complete Encyclopedia of World Aircraft*. Barnes & Nobel Books, 1997. .
* Donald, David and March, Daniel (eds). *Modern Battlefield Warplanes*. AIRtime Publishing Inc, 2004. .
* Gunston, B. and Michael Spick. *Modern Fighting Helicopters*, pp.&nbsp;104–05. New York: Crescent Books, 1986. .
* *International Air Power Review*, Volume 12. AIRtime Publishing, 2004. .
* Nolan, Keith W. *Into Laos: Dewey Canyon II/Lam Son 719, Vietnam 1971*. Presidio Press, 1986. .
* Richardson, Doug. *Modern Fighting Aircraft, Volume 13, AH-1 Cobra*. New York: Prentice Hall, 1987. .
* Verier, Mike. *Bell AH-1 Cobra*. Osprey Publishing, 1990. .
* Wheeler, Howard A. *Attack Helicopters, A History of Rotary-Wing Combat Aircraft*. The Nautical and Aviation Publishing Company, 1987. .
EM i fotball 1976

**Europamesterskapet i fotball 1976** (også kalt **Euro 76**) var det femte europamesterskapet i fotball. Turneringens format var det samme som i de to foregående mesterskapene, med gruppespill, kvartfinaler mellom gruppevinnerne, og til slutt et sluttspill mellom de fire gjenværende lagene. Dette var siste gang EM ble spilt i dette formatet. Fra og med 1980 ble sluttspillet utvidet til åtte lag, med innledende gruppespill slik vi kjenner det fra VM, samt at vertsnasjonen var direkte kvalifisert.

Sluttspillet ble i 1976 arrangert i Jugoslavia. De andre sluttspillnasjonene var ,  og . Sluttspillet ble en svært jevnspilt affære. Faktisk endte alle fire kampene uavgjort etter 90 minutter. I semifinalene og bronsefinalen ble det kåret en vinner i ekstraomgangene, mens finalen måtte avgjøres på straffesparkkonkurranse.

Det ble til slutt overraskelseslaget Tsjekkoslovakia som gikk til topps i turneringen. Finalen mot forhåndsfavorittene Vest-Tyskland endte 2-2 etter 120 minutter, og måtte avgjøres på straffer. Der ble Uli Hoeness den store syndebukken da han satte tyskernes fjerde straffespark over. Dermed kunne Antonín Panenka avgjøre finalen med en arrogant chip som lurte tyskernes keeper Sepp Maier. Tsjekkoslovakia vant straffekonken 5-3, og ble europamestere for første gang.

## Sluttspillarenaer

*Maksimir Stadion, Zagreb – Kapasitet: 45 000
*Crvena Zvezda Stadion, Beograd – Kapasitet: 53 000

## Kvalifisering

### Gruppespill
**Gruppe 1**

**Gruppe 2**

**Gruppe 3**

**Gruppe 4**

**Gruppe 5**

**Gruppe 6**

**Gruppe 7**

**Gruppe 8**

### Kvartfinaler

## Sluttspill

### Semifinaler

16. juni 1976

17. juni 1976

### Bronsefinale

19. juni 1976

### Finale
20. juni 1976

## Kilder
* Resultater og statistikk www.uefa.com
Liste over innsjøer i Norge

Norge har rundt  registrerte innsjøer og disse dekker rundt 5 % av landets areal. De fire dypeste innsjøene i Europa er i Norge. For flere av de dype innsjøene er store deler av vannvolumet under havnivå, for eksempel er Mjøsas overflate 123 meter over havet og gjennomsnittlig dybde er 150 meter. Øvervatnet (Fauske) ligger 1 meter over havet og er 346 meter dypt. Hornindalsvatnet har gjennomsnittsdybde på 237 meter regnet fra en overflate på 53 meter over havet. Salvatnets overflate er 9 meter over havet og innsjøen er minst 464 meter dyp, og er en av få meromiktiske innsjøer i Norge.

I Norge blir 13 av de 18 største innsjøene brukt som reguleringsmagasiner.

## Største innsjøer i Norge (fastlandet)

Innsjøene er sortert etter deres totale areal. For innsjøer som ligger delvis utenfor Norge er arealet i Norge angitt i parentes. For innsjøer med samme navn er kommunen med størst del av innsjøen angitt i parentes. Tallene er hentet fra Norges vassdrags- og energidirektorats innsjødatabase for Norge.

## Dypeste innsjøer i Norge (fastlandet)

Kilde for de første 10 er NVEs dybdekart (1984, s. 125).

## Innsjøer i Norge (fastlandet) etter volum

## Se også
* Norges geografi
* Liste over norske innsjøer etter fylke

## Referanser


## Eksterne lenker
* NVEs innsjødatabase
* NVE: Dei største innsjøane i Noreg
* Statistisk sentralbyrå: Statistisk årbok 2006: Geografisk oversikt
Norsk Medisinaldepot

**Norsk Medisinaldepot AS** (**NMD**) er et selskap som distribuerer og forhandler legemidler og andre helserelaterte produkter i Norge. Norsk Medisinaldepot startet sin virksomhet 1. november 1957.

Opprinnelig var NMD et statseid monopol for engrosomsetning, eksport og import av legemidler. NMD ble omgjort til aksjeselskap i 1993, og ble privatisert og eies fra høsten 2001 i sin helhet av det tyske selskapet Celesio AG. Den norske stat inngikk avtale om salg av sine aksjer 22. mai 2001.

Norsk Medisinaldepot har lokale avdelinger i Oslo og Harstad. 
__NOTOC__
## Apotek
Norsk Medisinaldepot AS eier Vitusapotek, som har over 275 apotek fordelt over hele landet. Norsk Medisinaldepot AS står i tillegg bak det frivillige kjedekonseptet Ditt Apotek som er privateide apotek.

## Referanser


## Litteratur
*

## Eksterne lenker
* Norsk Medisinaldepots hjemmeside
* Vitusapotek
* Celesio AG 
* ODIN Pressemelding 44/01
Ølen

**Ølen**, **Ølensjøen**, eller **Ølsjøen**, er et tettsted og administrasjonssenteret i Vindafjord kommune i Rogaland. Tettstedet har  innbyggere per 1. januar . Ølensjøen er det største tettstedet i kommunen. Ølensjøen var også administrasjonssenter i tidligere Ølen kommune, som 1. januar 2006 slo seg sammen med nabokommunen Vindafjord. Ølensjøen er også regionssenter for indre deler av Haugalandet.

I Ølensjøen ligger Ølen videregående skole, bibliotek, kulturhus, idrettshall, svømmehall og landets største privateide slakteri, Fatland Slakteri. De to kommunene Etne og Vindafjord har felles lensmannsdistrikt med kontor i Ølensjøen. Regionsenteret Ølensjøen har en rik og mangfoldig flora av butikker med blant annet et stort møbelsenter, mange klesforretninger, urmaker, flere frisørsalonger og et lite kjøpesenter.

## Historikk
Navnet Ølen kommer av norrønt *Ǫlund*. Dette kan ha vært det opprinnelige navnet på Ølensfjorden. Tilhørende innbyggernavn er Ølensbu. Navnet har sammenheng med norrønt *ala*, næring eller føde, og kan sikte til rikdom på fisk. 
Navn som Ølensjøen og Ølensvåg er laget ut fra navnet &#x01EB;lund.

Frem til slutten av 1800-tallet var bygdenavnet Aalund (Ålund).  Navnet på tettstedet som en i dag ofte betegner som Ølensjøen sies å stamme fra «Landhandlerstedet Aalundssøen».  Like ovenfor Ølensjøen ligger bygdemuseet Nerheimstunet, på den gamle og sentrale gården Nerheim. Dette navnet ble skrevet som Niarðhæim i 1326 og kommer av guden Njord fra norrøn mytologi. Her stod det et gudehov til ære for Njord. Senere ble det vigslet til kirkested, og de to første Ølenskirkene stod her i den første kristne tiden og frem til 1874.  Da den nye kirken ble bygget i 1874 ble denne plassert lenger nede ved sjøen, blant annet for at den ikke skulle stå så værhardt til, og for å være lettere tilgjengelig for de som kom sjøveien.

## Referanser


## Eksterne lenker
* Vindafjord kommune
Lorenzo Antonetti

**Lorenzo Antonetti** (født 31. juli 1922 i Romagnano Sesia i Italia, død 10. april 2013 i Novara) var en av Den katolske kirkes kardinaler, og en tidligere pavelig diplomat.
## Liv og virke
### Prest
Lorenzo Antonetti studerte til prest i Novara og Roma, og ble presteviet i 1945. Etter to års menighetsarbeid studerte han videre (1947&ndash;1951). I 1951 ble han engasjert i Den hellige Stols diplomatiske tjeneste, og var stasjonert i Libanon og så i Venezuela. Mellom 1959 og 1963 var han en periode i Roma, og fikk deretter nye beordringer til Frankrike og  USA.
### Titulærerkebiskop, nuntius til Honduras og Nicaragua
I 1968 ble Lorenzo Antonetti biskop, og ble da apostolisk nuntius i Honduras og Nicaragua.
### Nuntius til Zaire
Deretter var han i nuntius Zaire.
### Nuntius til Frankrike
Etter  elleve år i Vatikanet til 1988), ble han nuntius til Frankrike.
### Kardinal
I 1998 ble han kreert til kardinal av pave Johannes Paul II, med *[[Sant'Agnese in Agone]]* som tittelkirke, og arbeidet et drøyt halvår som president for Vatikanets formuesforvaltning. I november samme år gikk han i pensjon.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal *Lorenzo Antonetti*

## Referanser


## Eksterne lenker
* Kardinalbiografier på norsk – katolsk.no
* The Cardinals of the Holy Roman Church
Konsistoriet mai 1985

**Konsistoriet mai 1985** var det tredje konsistorium hvor pave Johannes Paul II kreerte kardinaler. Det ble holdt den 25. mai 1985 i Vatikanet.

Det ble kreert 28 nye kardinaler, hvilket førte totaltallet på kardinaler kreert av Johannes Paul II til 61.

## Kilder
* John Paul II (1978-2005) &ndash; ''The Cardinals of the Holy Roman Church'' , besøkt 18. november 2015
Blikktrommen

:*For filmatiseringen av boken, se [[Blikktrommen (film)]]*
***Blikktrommen*** (tysk *Die Blechtrommel*) er en roman av Günter Grass. Den utkom i 1959, og er den første boken i Grass' Danzig-trilogi. Romanen hører til de viktigste verker i tysk etterkrigslitteratur, og til de mest betydelige verker innen europeisk magisk realisme. Romanen gjorde med et slag Grass til en verdensberømt forfatter. Forfatteren mottok Gruppe 47s litteraturpris for boken.

## Handling
Den handler om den lille gutten Oskar Matzerath, som ikke vil vokse mer, men er født fullt ut intellektuelt utrustet. Slik ser han verden «nedenfra» og gjennomskuer hykleri, grusomhet og dumhet. Boken er samtidig en historieroman om tiden mellom de to verdenskrigene i Danzig.

Boken kom i norsk oversettelse i 1961.

## Referanser
Bandak

**Bandak** er en innsjø i kommunene Tokke og Kviteseid i Telemark fylke.  Innsjøen, som er en del av Telemarkskanalen, hører til Skiensvassdraget. Hovedtilløpet er elva Tokke, mens utløpet er via Strauman, til Kviteseidvatnet. I den vestre enden av Bandak ligger tettstedet Dalen.

Innsjøen er sammen med Kviteseidvatn og Flåvatn regulert som magasin for Hogga kraftverk. De tre innsjøene er oppdemt til samme høyde.

Bandak er en av Norges dypeste innsjøer.

Fra Skien til Dalen er det 100 km og en høydeforskjell på 72 meter i vassdraget.

## Fotnoter



## Referanser




## Eksterne lenker
*
Totak

**Totak** er en innsjø i Vinje kommune i Telemark. Innsjøen, som er en del av Skiensvassdraget, har utløp gjennom elva Tokke ned til innsjøen Bandak. Totak er en av Norges dypeste innsjøer. Innsjøen er regulert som magasin for Vinje og Tokke kraftverk.

Innsjøen har større fiskeproduksjon enn det som tas ut, det er derfor mye småfallen røye. Av denne grunn blir det satt ut stor fiskespisende ørret, som skal bidra til å øke interessen for fiske.

På Sporaneset i østenden av Totak ligger et stort helleristningsfelt med figurer fra både eldre steinalder og bronsealderen.

*Navnet* kommer av norrønt *þot*, 'brusing', og ak (norrønt agr) ‘vann, innsjø’.

## Se også
* Liste over innsjøer i Vestfold og Telemark

## Referanser




## Eksterne lenker
*
Fyresvatnet

**Fyresvatnet**, også kalt **Fyresvatn**, er en innsjø i Fyresdal kommune i Telemark fylke. Innsjøen strekker seg rundt 25 kilometer fra kommunesenteret Fyresdal i nord til Kilegrend i sør. Hoveddelen av sjøen er fra 1,3 til 2,5 kilometer bred. Terrenget reiser seg stedvis bratt på begge sider av innsjøen.

Fyresvatn tilhører Arendalsvassdraget, og har utløp via Fyresdalsåna til Nidelva, som munner ut i havet i Arendal by. Vassdraget er regulert, og reguleringshøyden i Fyresvatn er 4,5 meter. Med sine 377 dybdemeter er Fyresvatn Norges 5. dypeste innsjø. 

Stor norske leksikon oppgir (i 2005) 369 meter som største dybde. og NVE (i1984) oppgir 369 meter.

Det blir drevet stort fiske i Fyresvatn, også næringsfiske med ruser. Typiske fiskearter i Fyresvatn er sik, ørret og røye.

## Se også
* Liste over innsjøer i Vestfold og Telemark

## Referanser




## Eksterne lenker
* 
* Dybdekart over Fyresvatn, NVE, 1965
Ethan Rom

**Ethan Rom** er en rollefigur i den amerikanske TV-serien Lost.

## Figurinformasjon

***Skuespiller:** William Mapother
***Opptreden:** Sesong 1, og flashback i sesong 2 og 3.
***Status:** Død

* **Mulig kilde til navnet:** Anagram av *other man* (annen mann), samt at navnet Ethan sies å bety «øyas gave».
Den farlige Ethan Rom hevder å være fra Ontario, Canada. I begynnelsen dukket han opp, og oppførte seg som en vanlig mann, og hjalp Locke med å jakte på villsvin. Imidlertid, etter et angrep på Claire ved hulene, bestemmer Hurley seg for å ha en opptelling av de overlevende, og da han sammelignet navnene fra sin liste med passasjerlista, var det én person han hadde møtt som ikke var på lista: Ethan.

Rundt tiden Hurley forteller dette til Jack, Kate, Locke og Sayid, kidnapper Ethan Charlie og Claire. Jack, Kate, Locke og Boone holder seg på sporet i etter ham i en tid, men splitter seg for å følge et mulig annet spor. Til slutt når Jack og Kate ham igjen, men i en mann-til-mann-kamp slår Ethan Jack lett, og truer med å drepe enten Charlie eller Claire om de fortsetter å følge ham. Han gjør som lovet, og Charlie blir nesten drept ved hengning.

Til slutt klarer Claire på en eller annen måte å rømme fra Ethan, som kommer til stranda og etter å ha angrepet Jin, forteller han Charlie at han må hente ham Claire, ellers vil han drepe all de andre én etter én. Siden de ikke henter Claire etter den første natta, dreper han Scott for å vise at han er seriøs. Til slutt blir Ethan lurt inn i ei felle med Claire som åte av bevæpnede Jack, Sayid, Locke, Sawyer og Kate. De håper å fa tatt ham til fange, så de får vite hvorfor han så ille vil ha tak i Claire. Denne gangen overmanner Jack Ethan. Men selv om Ethan er overvunnet og omringet av bevæpnede personer, prøver han likevel å angripe de andre, helt til han blir drept av Charlie, som skjøt ham med pistolen Jack hadde mistet.
Jonny Halberg

**Jonny Halberg** (født 12. oktober 1962 på Jørstadmoen ved Lillehammer) er en norsk forfatter og dramatiker, nå bosatt på Jeløya i Moss. Han har studert ved Forfatterstudiet i Bø. Halberg var medredaktør av tidsskriftet Vagant i 1998. Han er oversatt til flere språk.

## Bibliografi
### Romaner
* *Trass* (1996) 
* *[[Flommen (roman)|Flommen]]* (2000)  
* *En uskyldig tid* (2002)
* *Gå til fjellet* (2004) 
* *Tvillingen* (2006)
* *All verdens ulykker* (2007)
* *En norsk tragedie* (2010)
* *Skrik om natten* (2011)
* *1983* (2012)
* Nederlaget (2014)
* Johannes' åpenbaring (2023)

### Noveller
* *Overgang til tertiær*  (1989) 
* *Gå under* (1992)
* *Like nord for kirka - fortellinger 1994-2016* (2016)

### Drama
* *[[Budbringeren]]* &ndash; filmmanus (1998) (sammen med Pål Sletaune)
* *[[Amatørene]]* &ndash; filmmanus (2001) (sammen med Pål Sletaune)

## Priser
* Sult-prisen 1998
* P2-lytternes romanpris 2000, for *Flommen*
* Kritikerprisen 2000, for *Flommen*
* Språklig samlings litteraturpris 2001

## Kilder
* Presentasjon av Jonny Halberg i Forfatterkatalogen på Forfattersentrums nettsider

## Eksterne lenker
* 
*  NRK: lydfiler med Jonny Halberg
*  Jonny Halberg i NRK Forfatter
*  Jonny Halberg i Dagbladet Forfatter
Bossanova

**Bossanova** (portugisisk: *bossa nova*) er en brasiliansk musikksjanger som har sitt utspring i samba og jazz. 

## Musikkstil
Stilen ble utviklet sent på 1950-tallet av en gruppe studenter og musikere som bodde i bydelene Copacabana og Ipanema i Rio de Janeiro. Musikken fikk sitt gjennombrudd i Brasil med plata *Chega de Saudade* som kom ut i 1958. Musikken ble fremført av João Gilberto mens Antônio Carlos Jobim komponerte musikken og Vinicius de Moraes skrev teksten. Internasjonalt er antakelig Antonio Carlos Jobims «A Garota de Ipanema» («The Girl from Ipanema») den mest kjente melodien innenfor bossanova.

Andre kjente artister som har utgitt bossanova-låter er:
*João Gilberto
*Tom Jobim
*Nara Leão
*Bogdan Plech
*Roberto Menescal
*Frank Sinatra
*Ella Fitzgerald
*Stan Getz
*Laura Fygi
*Michael Franks
*Diana Krall
*George Michael
*James Last
*Rosemary Clooney
*Lalo Schifrin

## Dansestil
Dansestilen **bossa nova** oppsto rundt 1960, det sies at den stammer fra *Joe Lanza*. Den består av et særdeles langt grunnskritt på 32 fjerdedelstakter og likner på rumba eller langsom twostep.

## Eksterne lenker
* The Brazilian Sound: Webside for brasiliansk musikk og kultur
Birchfield

**Birchfield** er en australsk karosseriprodusent basert i Perth. Selskapet stammer fra det britiske selskapet *C. V. Shapecraft*, som begynte å bygge replikaer av Jaguar-modellen *SS100* fra 1937. Før produksjonen hos *Shapecraft* ble stoppet hadde fabrikken bygget 18 eksemplarer, og da fabrikken ble nedlagt emigrerte *Nicky Lotay*, en tidligere Shapecraft-ansatt, til Australia. Med seg hadde han tegningene til kopiene, samt det siste eksemplaret som ble bygget.

Nicky Lotay startet produksjonen igjen da han kom til Australia, og bilene bygges fortsatt.
Copacabana (Rio de Janeiro)

**Copacabana** er en bydel i Zona Sul i den sørlige delen av Rio de Janeiro i Brasil. Bydelen er berømt for sin 4&nbsp;km lange strand, som er en av verdens mest kjente. Copacabana hadde 146&nbsp;392 innbyggere i 2010. Bydelen har et areal på 4,1 km².

Bydelen starter ved begynnelsen av Avenida Princesa Isabel ved Leme og ender ved Posto Seis (badevaktpost seks) i nærheten av Forte de Copacabana. Etter Copacabana følger den lille stranda Arpoador, og deretter Ipanema og Leblon.

Copacabana har tre metrostasjoner. Langs med stranda går Avenida Atlântica og den kjente strandpromenaden med svart-hvitt bølgemønster. I Avenida Nossa Senhora de Copacabana litt innenfor Avenida Atlântica ligger det en rekke motebutikker og banker, og de fleste bussrutene gjennom Copacabana går også langs avenyen.

## Historie
Området var opprinnelig kalt Sacopenapã, som er tupí og betyr «socóenes vei» («socó» er en fugleart). Det ble omdøpt til Copacabana på midten av 1700-tallet etter at det ble bygget et kapell til ære for Jomfruen av Copacabana, Bolivias skytshelgen. Området ble innlemmet i Rio de Janeiro den 6. juli 1892.

## Referanser


## Eksterne lenker
*
Claire Littleton

**Claire Littleton** er en fiktiv figur som ble spilt av skuespilleren Emilie de Ravin i TV-serien *[[Lost]]*; en serie som fortalte om livene til de overlevende i et flykrasj i Stillehavet. Claire er introdusert allerede i innledende episode som en gravid kvinne. Figurens bakgrunn er at en synsk person hadde fortalte henne at hun måtte dra til Los Angeles for å adoptere bort sitt kommende barn. Hun var fast i serien inntil hun på mystisk vis forsvinner i den fjerde sesongen. Figuren kom derimot tilbake som fast deltager i serien i sjette sesong.

## Før flyulykken
Claire er en ung, blond  kvinne med interesse for astrologi som hadde en kjæreste ved navn Thomas. De bodde i Australia. Da de fikk vite at Claire var gravid kom det som et sjokk. Thomas slo opp med Claire da han innså at han ikke hadde noen anelse om hvordan han ville takle det å bli far. Claire gikk til en synsk mann som fortalte henne at Thomas ikke vil ta en del i livet til verken babyen eller henne. Hun fikk beskjed om å oppdra barnet selv, om ikke ville stygge ting skje.

På adopsjonskontoret treffer hun paret Stewart som gjerne vil adoptere et barn. Da Claire skal underskrive fraskrivelsen til barnet, virker ingen av pennene. Hun innser da at barnet ikke skal adopteres bort, hvorpå hun drar og prater med den synske igjen. Han sier at hun må adoptere barnet, men nå til et nytt par som befinner seg i Los Angeles. Han forteller at hun *må* ta akkurat dette flyet for å komme seg til rett sted på rett tid – situasjonen kan ikke utsettes. Dette flyet er *Oceanic Flight 815* som havarerer på den mystiske øya i Stillehavet.

## Referanser


## Se også
*Liste over rollefigurer i Lost
Ipanema

**Ipanema** er en bydel sør i Rio de Janeiro i Brasil. Den ligger mellom Leblon og Copacabana/Arpoador. I nærheten ligger det også to favelaer. Ipanema er blant byens mest velstående områder. Bydelen hadde 42&nbsp;743 innbyggere i 2010. Den har et areal på 3,08 km².

Grensa mellom Ipanema og Leblon er en smal kanal som forbinder innsjøen Lagoa Rodrigo de Freitas med havet. Kanalen er omgitt av parken Jardim de Alah. I den nordlige enden av Ipanema-stranda ligger høyden Pedra do Arpoador, hvor folk flokker seg hver kveld for å se Ipanemas berømte solnedgang. Vannet utenfor stranda i Ipanema har en del strømmer som kan være en fare for badende, men den er en av byens mest besøkte strender.

Ipanema ble udødeliggjort i sangen «Jenta fra Ipanema», som ble komponert av Antônio Carlos Jobim og fremført av João og Astrud Gilberto samt Stan Getz.

## Referanser


## Eksterne lenker
*
Cochabamba

**Cochabamba** er en by i det sentrale Bolivia. Byen er hovedstad i departementet Cochabamba og ligger i Cochamba-dalen i Andes. Den er Bolivias tredje største by, og 
hadde ved den offisielle folketellingen i 2001 et innbyggertall på .

Byen ble grunnlagt den 2. august 1571 på ordre fra Francisco de Toledo. Byen er et økonomisk senter for jordbruket i Bolivia. Her ligger også Universidad Mayor de San Simón som er et stort og anerkjent universitet i landet.

Cochabamba har også en Kristusstatue som er noen få centimeter større enn den i Rio de Janeiro dersom man ser bort fra fundamentet.

Da Den søramerikanske union ble etablert den 23. mai 2008 ble det besluttet at parlamentet skulle ligge i Cochabamba.

## Cochabamba-saken

Byen kom i norske mediers søkelys etter at tre unge norske kvinner ble arrestert for smugling av kokain den 19. mai 2008.

## Referanser


## Eksterne lenker
* 
* Kart over Cochabamba